open-index/open-wikipedia-markdown huggingface dataset:
Age Hains Boersma

**Age Hains Boersma** (Starum, 12 maart 1982) is in Fryske earder prof-fuotballer dy't útkomt foar SC It Hearrenfean.

Boersma wie sûnt it seizoen 2006/07 prof-fuotballer foar SC It Hearrenfean, dêrfoar spile hy foar QVC en VV Snits.

Hy koe al yn it seizoen 2005/06 prof-fuotballer wurde, mar besleat earst syn stúdzje ôf te meitsjen oan de NHL yn Ljouwert, hy sloech dêrom oanbiedings fan It Hearrenfean en Cambuur Leeuwarden ôf.
Nei it seizoen 2005/06 by de Haadklasse club VV Snits sluet hy him oan by SC It Hearrenfean. Hy koe ek nei FC Grins, mar keas foar SC It Hearrenfean.  By SC It Hearrenfean wie hy yn 2006 de ienige Fries yn de seleksje. Tidens de wedstriid tsjin Roda JC makke Age-Hains syn debút yn it earst fan It Fean. Hy kaam derin foar Gonzalo Garcia-Garcia, mar koe neat mear oan de stân fan 1-0 feroarje. It shirt dat er oan hie is in relikwy. Dat giet yn de tas en jout er nea wer fuort. 

## karriêre
Annamarie Thomas

**Annamarie Thomas** (Emmeloard, 15 septimber 1971) Is in earder Nederlânsk reedrydster.

Sy die sân kear mei oan it Wrâldkampioenskip allround, seis kear oan it Wrâldkampioenskip sprint, acht kear stie se oan de start fan it Europeesk kampioenskip en trije kear die se mei oan de Olympyske Winterspullen (yn 1994, 1998 en 2002). Sy waard ek trije kear Nederlânsk allround kampioene. Yn 2006 stopte Thomas nei jierrenlange blessueres oan har rêch, healwei it seizoen mei reedriden op heech nivo. Pas nei har karriêre die blieken dat de problemen mei har rêch kamen troch de sykte fan Bechterew, in foarm fan reuma. In oantal jier nei har aktive karriêre as reedrider waard Thomas reedrydtrainster

## Persoanlike rekôrs

## Resultaten
Jan Schulting

**Jan Schulting** (Nij Beets, 13 jannewaris 1956) is in Fryske fuotballer en fuotbaltrainer.

Schulting fuotballe by de amateurs fan SC Emmeloard en Dijka Stienwyk en kaam yn it betelle fuotbal út foar SC It Hearrenfean oant 1988. Jan Schulting wennet op De Tynje. Syn dochter Suzanne Schulting is shorttrack- en langebaanriidster.

## Trainer
As trainer wurke Schulting by ûndersteande clubs:
* 1982/1983 SC It Hearrenfean (jongerein)
* 1983/1984 Dijka Stienwyk (jongerein)
* 1984-1988 SC It Hearrenfean (jongerein)
* 1988-1991 Broekster Boys (Damwâld; trainer/coach)
* 1991-1994 FVC (Huzum; trainer/coach)
* 1994-1997 BV Feandam (trainer/coach)
* 2001-2003 VVOG (VV Harderwyk; trainer/coach)
* 2003-2005 Cambuur Ljouwert (oant 13 jannewaris 2005 as assistint-trainer; dêrnei trainer/coach)
* 2005-2007 FC Omniworld (Almere; trainer/coach)
* 2007-2008 WHC Wezep (trainer/coach)
* 2010-2011 SV Urk (trainer/coach)
* 2011-2016 Flevo Boys (trainer/coach)
* 2016-2017 Sc It Hearrenfean (frouljusfuotbal) (trainer/coach)
* 2020 oant no:
Haadtrainer by V.V. Pelikaan-S 1. Dy ambisjeuze klup spilet yn it Grinslânske doarp Oostwold (Westerkertier) en is debutant yn de Sneon 1e klasse.
Tonny de Jong

**Tonny de Jong** (Skarsterbrêge, 17 july 1974) is in eardere Fryske  reedrydster, dy't hikke en tein is yn Langsweagen en It Hearrenfean. Yn 2003 troude hja op It Hearrenfean mei de Kanadeeske rider Mark Knoll. Letter sette se har nei wenjen yn Calgary. Har bynamme wie *Pocket Rocket* fanwege har hege snelheid en koarte lingte.

## Biografy
Tusken 1996 en 2002 wûn De Jong mear as ien kear de gouden medalje op de langere ôfstannen by de Nederlânske kampioenskippen. Yn 1997 waard hja ûnferwachts Europeesk kampioene allround. Dat hie se mei te tankjen oan it feit dat se as earste goed oerwei koe mei klapredens. Tony de Jong wie trije kear de bêste op it Nederlânsk kampioenskip Oer Alles.

Tonny de Jong die fan 1994 oant en mei 2002 njoggen jier efterelkoar mei oan it WK Allround. Yn de jierren dat se Europeesk kampioene waard, 1997 en 1999, waard se tredde op it WK Allround. Yn 1997 ferovere se op de 1500 meter de brûnzen en op de 5000m de sulveren ôfstânsmedalje. Yn 1998 ferovere se har tredde, en lêste, ôfstânsmedalje op it WK Allround, brûns op de 5000 meter. Yn 1999 stie se as twadde frou, nei Trijnie Rep yn 1973, op it earepoadium fan it WK Allround sûnder in ôfstânsmedalje op it kampioenskip ferovere te hawwen.

Yn 2002 naam De Jong ôfskied fan it riden op de Olympyske Spullen. Hjiroan foarôf posearre se foar it maart-nûmer fan in manljusblêd *[[Playboy (tydskrift)|Playboy]]*. 
Op 26 april 2003 troude sy op It Hearrenfean mei de Kanadeeske reedrider Mark Knoll en krige se trije bern. Dêrnei is se lykas har suster Maaike de Jong ynterieur-designer wurden.<

Op 7 jannewaris 2009 ferskynde der in spesjaal EK-postsegelboekje wêryn't acht Nederlânske Europeesk Kampioenen steane dy't yn Thialf de ôfrûne tsien jier dy titel wûnen. De Jong wie de iennige Nederlânske frou.

## Persoanlike rekords
* 500m - 39,36 ( 27 jannewaris 2002, Calgary )
* 1000m - 1.16,23 (21 febrewaris 1999, Calgary )
* 1500m - 1.56,02 ( 20 febrewaris 2002, Salt Lake City )
* 3000m - 4.00,49 ( 10 febrewaris 2002, Salt Lake City )
* 5000m - 7.01,17 ( 23 febrewaris 2002, Salt Lake City )

## Resultaten
Klapreed

De **Klapreed** is in type reed dat brûkt wurdt by it langebaanreedriden. By gewoane redens (noaren) is it izer op twa punten (foar en efter) fêstsetten oan de skoech, by de klapreed by mar ien, oan de noas. Dizze iene befêstiging bestiet út in fear sadat it izer 'klappe' kin en sadwaande langer kontakt mei it iis hâldt.

## Utfining
De klapreed waard yn 1984 útfûn troch Gerrit Jan van Ingen Schenau, yn de Fakulteit foar Bewegingswittenskippen fan de Frije Universiteit fan Amsterdam. It orizjinele idee fan klapredens is lykwols folle âlder, der binne ûntwerpen bekend fan om it jier 1900 hinne.

De redens waarden pas yn 1996 echt yn gebrûk nommen troch it Nederlânske frouljusteam. Foar dy tiid waard der benammen lakerich oer dien. Doe't Tonny de Jong hjir daliks baat by hie, folge de bûtenlânske konkurrinsje lykwols hurd. By de Olympyske Winterspullen fan 1998 yn Nagano rieden alle riders al op klapredens. In rein fan wrâldrekords folge; mannich rekord waard mei meardere sekonden oanskerpe.

It riden op de klapredens ferget wol in oare manier fan riden. De oerstap foel de iene toprider swierder as de oare en hie as resultaat dat ferskeidene topsporters opholden mei reedriden. Net altyd foargoed, trouwens. Sa slagge it de Nederlânske sprinter Gerard van Velde om, nei wat oefenjen, de technyk dochs yn 'e macht te krijen en waard wer in faktor fan betsjutting binnen de wrâldtop.

## It foardiel fan klapredens
It grutte foardiel fan de klapreed sit him yn it hefboomeffekt. By de klapreed leit it knierpunt fan de foet op it knier fan de reed (ûnder de foarfoet, it 'natuerlike' knierpunt). By in gewoane reed leit it knierpunt op de punt fan it izer. Dat punt leit eins te fier nei foaren om as in goede hefboom wurkje te kinnen. It wurdt dan tige swier om 'e foet oer dat punt hinne tille te kinnen. By de klapreed leit dat punt dus op in effisjinter plak, hjirtroch is eltse klap 'raker'.
Jacques Tichelaar

**Jacques Tichelaar** (It Hearrenfean, 2 jannewaris 1953) is in Fryske politikus. Yn 2005 wennet de politikus yn It Oranjewâld en wie fan 23 maaie 2002 oant 1 maaie 2009 ôf lid fan de Twadde Keamer foar de PvdA. Fan 1 maaie 2009 oant 1 maart 2017 wie hy Kommissaris fan de Keninginne fan Drinte.

## Karriêre
Jacques Tichelaar makke 1973 syn havo-oplieding ôf yn It Hearrenfean. Dêrnei gie er nei de Pedagogyske Akademy yn dat plak. Dêrnei slagge hy foar *Business administration* oan de Kingston University yn it Feriene  Keninkryk.

Fan 1976 oant 1989 fice-direkteur fan in basisskoalle, algemien siktaris fan it ABOP fan 1989 oant 1994. Oanslutend wie er foarsitter fan de AOB oant 1 juny 2002. 

By de Twadde Keamerferkiezngs 2002 waard er keazen yn it parlemint. Hy hold him dwaande mei ûnderrjocht (beropsûnderrjocht en heger ûnderrjocht) en lânbou, natoerbehear en fiskerij. Hy wie ek foarsitter fan de fêste kommisje foar Finânsjes.

Yn jannewaris 2005 waard Tichelaar troch in 48-jierrige plakgenoat bedrige. Dy plakgenoat besocht troch it bedrygjen omtinken te krijen fan in útspraak fan de Hege Ried dy't yn it neidiel fan him wie. Tichelaar hie him ûnder dy driging helpe moatten. Dy man waard op 4 jannewaris oanholden.

By de kabinetsfromaasje yn 2006/2007 wie Tichelaar de twadde man nei Wouter Bos. Fan 3 jannewaris 2007 ôf wie er oanwêzig by "temûke" ûnderhannelings yn bûtenpleats Lauswolt yn Beetstersweach, dy't laten ta it regearakkoart. Tichelaar waard dêrby keazen ta fraksjefoarsitter fan de PfdA yn de Twadde Keamer. Yn in ferkiezing ûnder keamerleden fan de PfdA fersloech er Aleid Wolfsen en Hans Spekman. 

Nei't er yn jannewaris 2008 wat lêst fan 't hert hie en er in grutte bypassoperaasje ûndergean moast, wie er foar in lange skoft omreden refalidaasje net oanwêzich yn de Twadde Keamer. Ynearsten soe Tichelaar fannijs weromkomme mar op 16 april 2008 makke er buorkundich dat er besletten hei mei dy funksje op te hâlden. Tichelaar kaam yn 2008 werom as keamerlid. Hy waard as fraksjefoarsitter opfolge troch Mariëtte Hamer, dy't him as plakferfanger by syn sykte al ferfong.

Op 14 maaie 2009 waard er as Kommissaris fan de Keninginne yn Drinte ynstallearre as opfolger fan de yn septimber 2008 ferstoarne partijgenoat Relus ter Beek.

Tichelaar kaam as KfdK yn 2013 en 2017 yn de problemen doe't er him bemuoide dêr't famyljeleden by belutsen wiene. Yn 2013 bemiddele er yn in skeel tusken de gemeente Coevorden en syn sweager. Yn 2017 kaam nei foaren dat er streekrjocht belutsen wie by it jaan fan in opdracht oan in skoansuster. It bliek dat er dêr ferskate kearen oer dy kwestje leagene hie. By in debat op 1 maart 2017 oer de twadde kwestje makke er buorkundich fuortendaliks ôf te treden.

## Keppeling om utens
* J. (Jacques) Tichelaar, Parlement & Politiek
Nannewiid

Het **Nannewiid** of **Haskerwiid** is in mar yn de gemeente De Fryske Marren. It leit ten westen fan It Hearrenfean en besuden Aldehaske. It noardlike diel fan de mar waard earder it Haskerwiid neamd. De mar hat mar ien ferbining mei iepen wetter: de Feanskieding rint fan de mar eastlik nei It Hearrenfean.

## Untstean en Skiednis
It Nannewiid is ûntstien troch de ôfgraving fan fean. Troch it Nannewiid rint de Feanskieding, in feart dy't eartiids foar it ferfier fan turf brûkt waard. Dy feart rint troch de midden fan de mar en rint oan de eastkant nei It Hearrenfean. Yn it Nannewiid wie it earste eksperimint mei Aktyf Biologysk Behear (ABB) in Fryslân. Omdat de Feanskieding fersmoarge en fiedselryk wetter oanfierde is dy no ôfskieden fan it Nannewiid. Wetter út de Tsjonger wurdt no troch in helofitenfilter it gebiet ynlitten. De mar waard útbaggere en it oerskot oan brazem waard weifongen. Dy maatregels hawwe de wetterkwaliteit wol ferbettere, mar dochs net lykas ferwachte.

## Rekreaasje
It Nannewiid is simmerdeis in drok plak foar wettersport. Tichtby Aldehaske is in kemping en in swimbad. Oan de westkant leit in terrein foar deirekreaasje, de Blompôle. Yn 'e winter as der iis leit is de mar ien grutte iisbaan. Der kin al gau riden wurde trochdat it Nannewiid net botte djip is: 1 oant 1,5 meter.

## Ekology
De mar en de kanten hawwe in grutte ekologyske wearde. It gebiet wurdt beheard troch Steatsboskbehear. It gebiet is tige fariearre troch de ôfwikseling fan iepen wetter, reidkragen, broekbosk en reidfjilden. Oan de westkant fan de mar lizze tige weardefolle feanmoasterreintsjes mei bygelyks Sompefioeltsje, Heiderinkelbel en Moerasrinkelbel, Lytse Senuwwoartel, Wetterklaver, Moark, Soldatekwast, Sompefear en Kaamfear 

Yn it gebiet komme ek in soad fûgelsoarten foar. Briedfûgels binne bygelyks: de glee, hauk, bûnt reidhintsje, gielegou, reidimerke, snilekrûper en geal.
Lânkaartflinters

De **'lânkaartflinters** (*Araschinia*)  binne in skaai yn de ûnderfamylje fan de aureliaflinters (Nymphalidae) 

## Klassifikaasje
* *Famylje*: aureliaflinters (Nymphalidae)
**	*Underfamylje* echte aureliaflinters (*Nymphalinae*) 
***	*Skaai* **lânkaartflinters** (*Araschnia*)
****	*Soarte* Araschnia prorsoides 
****	*Soarte* Lânkaartflinter (Araschnia levana) 
****	*Soarte* Araschnia doris
****	*Soarte* Araschnia dohertyi
****	*Soarte* Araschnia burejana
****	*Soarte* Araschnia davidis
****	*Soarte* Araschnia zhangi 
****	*Soarte* Araschnia oreas 

## Sjoch ek
* List fan flinters
Departemint Fryslân

**Departemint Fryslân** bestie fan 1801 oant 1814, en wol yn trije ferskillende, opienfolgjende gedaanten.  

Neidat it âlde Fryslân yn 1798, by de oprjochting fan de Bataafske Republyk, ferdield waard oer de Bataafske departeminten fan de ''Iems'' en de *[[Departemint fan de Alde Isel|Alde Isel]]*, kearde men yn 1801 werom nei it departemint Fryslân op it gebiet fan de âlde (en hjoeddeiske) provinsje. De Frije Hearlikheid It Amelân, dat winliken nea part fan de Republyk fan de Sân Feriene Nederlannen wie, waard by Fryslân foege.

Dêrnei wie it fan 1806 oant 1810 in departemint fan it Keninkryk Hollân ûnder lândrost Regnerus Livius fan Andringa de Kempenaer (8 maaie 1807 – 13 desimber 1810). 

Yn 1810, by de anneksaasje fan "Hollân", waard it in Frânsk departemint ûnder de namme *Friesland* of **Frise** ûnder préfet Johan Verstolk van Soelen. 

Yn 1814, by de delgong fan Napoleon, waard it mei de Grûnwet fan 29 maart 1814 de provinsje Fryslân, earst as part fan it Soeverein foarstedom fan de Feriene Nederlannen en in jier letter fan it Feriene Keninkryk fan de Nederlannen.

De haadstêd wie altyd Ljouwert. Yn de Frânske tiid waard it departemint yndield yn de folgjende arrondisseminten en kantons:

* **Ljouwert**, kantons:  Burgum, Bûtenpost, Dokkum, Dronryp, Frjentsjer, Hallum (Ferwerderadiel), Harns, Holwert en Ljouwert
* **It Hearrenfean**, kantons: Akkrum, Beetstersweach, It Hearrenfean en Aldeberkeap (Eaststellingwerf) 
* **Snits**, kantons: Boalsert, Hylpen, De Lemmer, Raerd en Snits.
Iishal

In **iishal** is in oerdekte hal dêr't yn riden wurde kin op bygelyks in 111 meter-baan (shorttrack), 400 meter-baan (langebaan) of in iishockeybaan. Guon banen binne hielendal oerdekt, oaren binne allinnich oerkape. Fryslân beskikt oer twa iishalen, op it Hearrenfean (Thialf en yn Ljouwert (Iishal Ljouwert). De iishal yn Hearrenfean hat in 400 meterbaan, dy't fan Ljouwer is 220-meter. 

Yn Nederlân binne relatyf in soad 400 meter-banen, dêr't Thialf op It Hearrenfean fierút de bekendste fan is. Ek yn bygelyks Amsterdam, Grins, Assen, Dimter, De Haach en Utert binne iishallen dêr't faak wedstriden yn ferriden wurde. 

By it langebaanriden binne grutte ferskillen yn de kwaliteit fan it iis tusken de banen. Neist de temperatuer fan it iis is it in wichtige faktor op hokker hichte in baan leit. Op heechlizzende banen, lykas yn Salt Lake City en de Olympic Oval yn Calgary, is in legere luchtwjerstân en ride riders mei deselde krêft op dizze banen sneller as op saneamde 'leechlânbanen', lykas it Fikingskip yn it Noarske Hamar of de banen yn Erfurt en Turyn.

.
Falko Zandstra

**Falko Zandstra** (It Hearrenfean, 27 desimber 1971) is in eardere Fryske hurdrider en reedrydcoach. Fanwegen syn tinne skonken waard hy ek wol *de Spierde Spiker* neamd.

## Libben
Zandstra gou as in natoertalint, dat al op jonge leeftiid 'pike'. Yn 1990 en 1991 waard hy wrâldkampioen by de junioaren. Yn 1991 wûn hy mei in wrâldrekord op de lytse fjouwerkamp. Yn syn ynternasjonale debútjier 1992 waard hy fuortendalik Jeropeesk kampioen en twadde op it wrâldkampioenskip, nei Roberto Sighel. Hy wûn dat jier ek de wrâldbeker op de 1500 meter en Olympysk sulver op de fiif kilometer. In jier letter, yn 1993, waard Zandstra wrâldkampioen reedriden yn Hamar, Noarwegen. Dat jier waard hy ek wer Jeropeesk kampioen.

Fan 1994 ôf waard it minder mei syn karriêre. Op de Olympyske Spullen fan 1994 yn Lillehammer pakte hy ien kear brûns (1500 meter) en waard hy op de fiif en de tsien kilometer fjirde. Wol wist hy yn 1994 nochris de wrâldbeker op de 1500 meter te winnen. Yn 1995 waard hy noch twadde by it Jeropeesk Kampioenskip. Op it WK allround fan dat jier foel hy op de 1500 meter trochdat hy it bantsje, dat om de earm fan in rider zit om oan te jaan in hokker baan hy starten is, oer syn eigen reed goaide. Hjirtroch wist hy him net te kwalifisearjen foar de 10.000 meter. 

Yn de perioade 1992/1993 wie Zandstra foar in soad jonge famkes in idoal. Ynterviews en posters ferskynden û.o. yn de *Tina*. Om dy tiid hinne ferskynde hy ek, tegearre mei inkele oare riders, lykas Sandra Voetelink, yn in reklamefilmke fan *Bolletje*. 

Nei syn karriêre as langebaanrider hat Zandstra it noch efkes besocht op de maraton, mar sûnder folle súkses. Yn 1999 hold er definityf op mei hurdriden. Dêrnei krige er in eigen bedriuw yn dak- en wandbeplating (Falko Dak & Wand) yn It Hearrenfean. Hy is troud mei rydster Ellen Linnenbank. 

## Adelskalinder

## resultaten
Resultaten fan Falko Zandstra by ynternasjonale kampioenskippen.

:*- = gjin dielname*
:*NC# = net kwalifisearre foar de lêste ôfstân, mar wol as # klassearre yn de einrangskikking*

Medailjespegel fan Falko Zandstra foar ynternasjonale kampioenskippen dêr't hy oan meidien hat.

## wrâldrekords

:Noat: De wrâldrekords op de lytse fjouwerkamp binne setten as junior.

## Sjoch ek
*Nederlânske kampioenskippen Reedriden Oer Alles foar Manlju
Lodewijk Meeter

**Lodewijk Meeter** (Munnikebuorren, 23 maart 1915 - Ljouwert, 1 novimber 2006) wie in skûtsjeskipper by de Sintrale Kommisje Skûtsjesilen (SKS).
Meeter wie yn de fyftiger jierren ien fan de inisjatyfnimmers foar it behâld fan de hjoeddeiske kompetysje skûtsjesilen fan de SKS. Yn 1988 waard er skipper-ôf, mar wie simmerdeis noch wol belutsen by de silerij.
Troch syn fertsjinsten foar de SKS waard hy earelid fan de, eareboarger fan Ljouwert en drager fan de sulveren earemedalje yn de Oarder fan Oranje-Nassau.

Yn 1970 en 1971 waard hy kampioen mei syn skûtsje "It Doarp Huzum". Dat skip hie Meeter yn 1966 rêden fan 'e sloop. Hy restaurearre it en droech it skip oer oan de Freoneclub Huzumer Skûtsje, mei de bepaling dat ien fan syn neisieten it helmhout yn hannen hawwe soe. 

Meeter wie in karakterfol skipper, dy't mei syn planute útspraken kleur joech oan it jierlikse skûtsjesilen. Lodewijk Meeter wie, mei syn broer silger Siete Meeter, de Zwaga's en de Brouwers, ien fan de manlju dy't it oansjen fan de SKS bepaalden.

Syn soan Eildert naam it roer oer yn 1989; pakesizzer Johannes is no skipper fan it Huzumer Skûtsje.
Tineke Huizinga

**Johanna Catharina (Tineke) Huizinga-Heringa** (gewoanlik oantsjutten as *Tineke Huizinga*) (Wâlterswâld, 16 febrewaris 1960) is in Fryske politika foar de KristenUny; teffens is hja kollumniste by in oantal blêden. 

Sûnt maaie 2002 is hja lid fan de Twadde Keamer foar de KristenUny. Har portefúlje befette bûtenlânske saken en ûntwikkelingsgearwurking, definsje, yntegraasje en frjemdlingebelied, folkshûsfesting en sosjale zaken. Yn it kabinet-Balkenende IV wie sy steatssekretaris fan Ferkear en Wettersteat. Nei de fal fan dat kabinet wie hja tusken febrewaris en oktober 2010 waarnimmend minister fan Folkshúsfêsting, Romtlike Oardering en Miljeubehear yn it ûntstiene rompkabinet. Sûnt 11 juny 2019 is Huizinga lid fan de Earste Keamer. Sûnt 6 april 2021 is sy fraksjefoarsitter yn de Earste Keamer.

## Biografy
Hja waard grutbrocht yn Amersfoart, as dochter fan in skoallehaad en in ûnderwizeresse. Nei it gymnasium studearre se yn 1978 rjochten yn Utert. Hja waard lid fan de studinteferiening Ichthus en learde by de  sylkampen fan Ichthus Ruurd Huizinga kennen, har lettere man. Ze troude mei him op 6 april 1982, itselde jier dat se ophold mei har rjochtestúdzje en ferhuze nei It Hearrenfean. 

Troch oersetwurk foar de kristlike stifting foar wrâldwiid ferfolge kristenen "Open Doors" kaam hja by FlechtlingenWurk Nederlân. Troch har ynset foar asylsaken en har aktiviteiten op tsjerklik mêd waard se yn 1998 frege om yn It Hearrenfean listlûker foar de doetiidske politike partij de RPF te wurden. Trochdat it proses fan gearfoeging mei it GPV yn de nije partij de KristenUny doe al geande wie, waard hja yn datselde jier noch lid fan dy partij. Nei fjouwer jier gemeenteriedslid west te hawwen, makke hja yn 2002 de oerstap nei it nasjonale parlemint. 
As parlemintariër siet hja yn de parlementêre enkêtekommisje Srebrenica dy't fan juny 2002 oant juny 2003 holden waard .

### Persoanlik
Hja is mem fan trije bern: Martha, Tetta en Kees. 
Sy is lid fan de Nederlânsk Griffoarmearde Tsjerken. 

## Femme fatale
Tineke Huizinga hat as bynamme *femme fatale*. Sy krige dy namme mei't hja twa kear troch foarkarstimmen in boppe har pleatste kandidaat fan syn sit ferkrongen hat, nammentlik Eimert van Middelkoop (dy't letter yn de Earste Keamer kaam) en Leen van Dijke (de eardere fraksjefoarsitter fan de KristenUny).

## Krityk
Oer Huizinga is wolris sein dat de toan fan har debat te jammerdearlik wie.

## Boarnen
* ChristenUnie - cv, weblog, columns enz.
* Parlement.com - biografie
Blaaskapel

In **blaaskapel**, ek wol boerekapel of dweilorkest neamd is in muzykselskip dat meast feestmuzyk spilet by ferskate gelegenheden. Yn Nederlân bestean hûnderten fan ditsoarte orkesten. Neist it karnaval spylje dizze selskippen ek faak by sporteveneminten, wêrûnder fuotbal- en reedriden. En se spylje  faak by oare feestlike gelegenheden.

Der wurde foar dizze orkesten jierliks meardere konkoersen holden. Ien fan de bekendste hjirfan is it iepen Nederlânsk kampioenskip foar dweilorkesten, dat elk jier op de twadde snein fan juny hâlden wurdt op de Bemmelske Dweildei yn it Gelderske Bemmel.

Faak hawwe dizze selskippen frjemde nammen; inkele foarbylden hjirfan binne 'Sociéte a Muzikale Noazenfreugde' út Amersfoort, 'Tismawajewendband' út Raalte en 'Dokters Swingende Infuustoeters' út Lichtenvoorde.

Der binne ekl ferskate Fryske orkesten bekend fan optredens fan radio en telefyzje, lykas de Blauhúster Dakkapel út Snits, De Stjerrekikers út Frjentsjer en De Glêsblazers út It Hearrenfean. 

De gearstalling fan dizze orkesten kin per selskip ferskillend wêze mar oer it algemeen bestiet se út ûndersteande ynstruminten:

## blaasynstruminten
*Trompet
*Tromboane
*Bariton
*Soesafoan

Der wurdt ek in soad gebrûk makke fan de blaasynstruminten:
*Altsaksofoan
*Tenoarsaksofoan

## slachynstruminten
De folgjende slachynstruminten wurde hast altyd brûkt yn dizze orkesten:
*Lytse Tromme of Snare Tromme
*Grutte Trom 
*Bekkens
In soad orkesten hawwe it slachwurk útwreide mei oare slachynstruminten, der binne wol orkesten dy't in *waskboerd* brûke.
Q-liner

De **Q-liner** is in flugge bus dy't sûnt jannewaris 2003 yn de noardlike provinsjes fan Nederlân rydt. Ferfierder Arriva betocht de Q-Liner as alternatyf foar de Interliner, in flugge busformule fan de VSN-Groep dy't yn de njoggentiger jierren fan de 20e iuw troch hast alle Nederlânske streekferfierders brûkt waard. 

Connexxion woe yn de takomst as ienige de hannelsnamme Interliner brûken bliuwe, dus moasten oare ferfierders oare nammen foar harren bussen brûke. Doe't Arriva it busferfier yn in part fan Súd-Hollân útfiere soe, waard dat de Q-liner, wêrby't de Q foar Quality stiet. 

Letter hat Arriva de namme Q-Liner yn de noardlike provinsjes oerdroegen oan de OV-autoriteiten, dêr't troch de namme ek troch oare ferfierders brûkt wurde kin.

Arriva wie foar 2005 de iennige ferfierder dy't de namme Q-Liner brûkte. Sûnt 1 july 2005 brûkt Connexxion de namme ek foar de flugge bus Lelystêd - Grins (line 315). Dy line waard yn it earstoan noch troch beide Arriva en Connexxion riden ûnder de namme Interliner. De line is lykwols oanbestege troch de OV-autoriteiten yn Fryslân, Grinslân en Flevolân, wêrby't as eask  gou dat de namme Q-Liner brûkt wurde moast troch de nije ferfierder.

## HOV-taryf
Om yn de ferskillende produktformules dochs noch wat unifoarmiteit te krijen, waard yn 2004 it 'HOV-taryf' ynfierd op de Griene Interliners en op de Q-liners. Dat taryfsysteem is basearre op it NS-taryf mar is net mear útwikselber. By it HOV-taryf binne de nasjonale ferfierbewizen ek jildich yn kombinaasje mei in taslachkaartsje, mar dan allinnich op de koartere ôfstannen. D.w.s. in maksimum fan 18 sônen (19 strippen) of 6-stjerren. In netmoannekaart is dus net jildich op de Q-liner.
Troch de yntroduksje fan de OV-chipkaart is it HOV-taryf kommen te ferfallen.
NoardNed

**NoardNed Persoaneferfier BV** wie in iepenbier ferfierbedriuw dat treinen en bussen eksploitearre yn Fryslân en Grinslân.

It bedriuw wie foar 100% eigendom fan Arriva Persoaneferfier Nederlân. By de oprjochting fan it bedriuw yn 1999 wie 50% fan de oandelen noch yn besit fan  NS Reizgers (49,9%) en ABN AMRO (0,1%), mar yn desimber 2003 hat Arriva alle oandelen oernaam. Fan 2006 ôf is NoardNed hielendal opgien yn Arriva.

## Treinen
De treinen fan NoardNed rieden op de folgjende trajekten (per 12 desimber 2005 oernommen troch Arriva):
*Grins – Ljouwert
*Grins – Delfsyl
*Grins – Roodeschool
*Grins – Nijeskâns – Leer (Dútslân)
*Ljouwert – Harns Haven
*Ljouwert – Starum

De treinen brûkten de ynfrastruktuer van ProRail. Foar de trein jildt it lanlike NS-taryf. De treintsjinsten wurde foar it grutste part riden mei Waadrinners en in oantal Buffels, dy't fan de NS leased wurde.

De nasjonale ferfierbewizen binne jildich op de bus en yn de provinsje Grinslân ek jildich op 'e trein.

## Bussen
NoardNed eksploitearre ek buslinen yn Fryslân, benammen yn it Noarden en Westen fan de provinsje. De nije bussen binne opfallend appelgrien fan kleur, de âldere bussen hawwe faak noch de kleuren fan ien fan de foargongers fan Arriva/NoardNed, FRAM en GADO (blau of giel).

De nije yn eigen kleurstelling ridende bussen binne 34 Berkhof Ambassadors 200 en 2 Mercedes-Benz O550 Integro's. Fierder ride der noch trije Mercedes-Benz O550 Integro's om dy't út deselde searje dy't yn it Q-liner grien ride fan Arriva.

## Arriva
Omdat it fuortbestean fan NoordNed as ôfsûnderlik bedriuw oerstallich wurden wie, waard NoardNed per 1 jannewaris 2006  folslein ynlive by Arriva. De bedriuwsnamme *NoardNed* is hjirmei ferdwûn. Foar de útfiering fan it iepenbier ferfier hat dit gjin gefolgen.
Afke Kuipers

**Afke Kuipers** (Mantgum, 10 july 1988) is in Fryske keatster. Se keatste tusken 2006 en 2012 yn de KNKB haadklasse. Sy keatste sûnt har njoggende jier foar KF Jacob Klaver út Mantgum.

Har earste grutte súkses wie de twaddepriis op it skoalfamkesbûn yn 2002 mei Thalia Reitsema en Riemke van der Zee. Yn 2005 waard mei it selde partoer de earste priis wûn op de Bûnspartij foar famkes. Datselde jier waard de tredde priis behelle op de Ald-Meiers Partij yn Hitsum. Yn har earste jier by de damessenioaren wûn sy mei Jindra ten Kate en Anna-Lynn Wijbenga de tredde priis op de Frouljus-PC yn Weidum en behelle sy 15 haadklasse punten. Yn 2007 behelle sy mei Riemke van der Zee en Baukje Aalbers de twadde priis op de Bûnspartij foar froulju.

It keatsjier 2008 brocht foar har it ultime sukses mei de winst op de Froulu's PC. Hja wûn de priis mei Leonie van der Graaf en Ingrid de Haan Twa dagen nei de winst op de Frouljus-PC waard ek de klassiker yn Bitgum wûn. Yn 2010, doe't sij wenne yn Reduzum, waard sy mei Fenna Zeinstra en Leonie van der Graaf-Zeinstra nochris twadde op de Froulju's PC. Yn 2012 stopte sy mei keatsen. Sy keatste yn totaal 134 punten by inoar.
Accell Group

**Accell Group NV** is in Nederlânske holding dêr't in oantal Jeropeeske fabrikanten fan benammen fytsen ûnder falle. Bûten fytsen makket de Accell Group ek fitnessapparaten.

## Fabrikaazje
Accell Group hat in oantal fabriken yn Nederlân, Dútslân, Frankryk, Hongarije en Finlân. En der wurde healprodukten út it Fiere Easten kocht. De produksjeplakken yn Nederlân binne It Hearrenfean  (Batavus en Koga Miyata) en Apeldoorn (Sparta). Yn Dútslân binne produksjebedriuwen yn Sennfeld (Winora en Staiger). Yn it Hongaarske Tószeq is in produksjebedriuw dêr't benammen Hercules, mar ek Sparta fytsen makke wurde. Yn Finlân wurde fitnessapparaten makke, en yn Frankryk binne produksjebedriuwen yn Andrézieux en Dijon

### Ferkeap
By de min ofte mear selsstannige ferkeaporganisaasjes fan de ferskate merken is Accell Group ek eigner fan Seattle Bike Supply, in Amerikaansk bedriuw dat him taleit op it ûntwerpen, bouwen en ferkeapjen fan BMX fytsen, Loekie, in Nederlânsk merk foar bernefytsen, it Dútske Bike Parts dat in leveransier is fan ûnderdielen oan de fakhannel, Tunturi, in Finske fabrikant fan fitnessapparaten en fytsen, Bremshey, in Dútske fabrikant fan fitnessapparaten en Juncker Bike Parts, dat ûnderdielen en accessoires leveret oan de Nederlânske fakhannel.

## Management
De rie fan bestjoer bestiet út (2006):
*René J. Takens (CEO)
*Hielke H. Sybesma RC (CFO)
*Jeroen M. Snijders Blok (COO)

## Merken
Dizze merken binne ûnderdiel fan de Accell Group:
*Dútslân
**Hercules (komplete kolleksje)
**Staiger (toerfytsen, hybride, en reesfytsen)
**Winora (komplete kolleksje)

* Finlân:
**Tunturi (fitnessapparaten)

*Frankryk:
**Lapierre (ATB, hybride, reesfytsen, bernefytsen)
**Mercier (djoerdere fytsen)

*Nederlân:
**Batavus (folsleine kolleksje fytsen)
**Loekie (bernefytsen)
**Sparta (folsleine kolleksje, wêrûnder elektryske fytsen. 
**Koga-Miyata (djoerdere fytsen)

*Feriene Steaten:
**Redline - BMX fytsen 

*Sweden:
**Kronan (transportfytsen)

## Keppeling om utens
*Officiële website
List fan musea yn de provinsje Fryslân

Op de List fan 136 **Fryske Musea** steane lytse en grutte museums, mar ek permaninte histoarsyke tentoanstellings :
MR=Museumregister
Batavus

**Batavus** is in bekend Nederlânsk fytsmerk, dat yn it ferline ek bromfytsen en motorfytsen makke.

Batavus waard oprjochte as *Rijwiel- en Motorenfabriek A. Gaastra* en waard letter Batavus NV Rijwiel & Motorenfabriek en Batavus Intercycle B.V., It Hearrenfean (1932-1986).

It wie in Fryske fabryk, oprjochte yn 1904 troch Andries Gaastra en syn frou Dientje. Men makke yn it earstoan wekkers en naaimasines, mar letter waarden fytsen fan it Dútske merk Presto ymportearre. De merknamme Batavus waard yn 1909 deponearre. Der waarden doe al fytsen makke. 

De earste eigen motorfyts ûntstie yn 1932. It wie eins in motorisearre fyts mei dêryn in Sachs-blokje. 

Yn de jierren 1930 waarden fytsen mei helpmotors fan Sachs en ILO makke. De lichte 120- en 125 cc motorfytsen hienen ek motorblokken fan dy merken. 

Yn de Twadde Wrâldoarloch waarden allinnich fytsen makke en fan 1950 ôf makke Batavus allinnich noch mar fytsen en bromfytsen mei motorblokken fan Itom, ILO en Sachs. Uteinlik boude Batavus noch mar 49 cc bromfytsen mei Sachs of Tomos-blok. De bromfytsen krigen fan it begjin fan de jierren fyftich ôf allegearre de oantsjutting "Bilonet" neist de echte type-oantsjutting. In riedseleftige namme, dy't fuortkaam út "**B**atavus mei **ILO**, in **NET** ding".

Yn de jierren 1970 kamen der motorblokjes fan Anker-Laura. 

Yn 1984 levere Batavus yn Nederlân gjin bromfytsen mear, mar se waarden wol yn Dútslân troch postoarderbedriuwen ferkocht. Batavus wiisde in gearwurkingsfoarstel fan Yamaha ôf, mar naam wol Magneet, Fongers en Germaan oer. 

Yn 1986 gie Batavus fallyt en waard oernommen troch de Atag Cycle Group en letter opnommen yn de Accell Group.

In bekende brommer fan Batavus is it earste type Batavus Whippet (1966), mei in tigerprint op de buddysit en in dûbele útlit en de Batavette frouljusbrommer.

Koga-Miyata is in susterbedriuw fan Batavus. Se binne ûnderbrocht yn ien bedriuw, Accell Group. It merk *Koga-Miyata* wurdt brûkt foar it djoerdere segmint fan de merk.
Bynammen yn de sport

Bynammen kamen eartiids yn Fryslân in soad foar. Yn de sport wurde se noch wol brûkt:

**fuotbal:**
*Boogje - Jan Lenstra
*De Buffel - Gertjan Verbeek
*Butler - Riemer van der Velde
*Cammi - Rodion Cămătaru
*Hongkong - Wiebe de Jong
*De Stofsûger - Maarten de Jong
*Tieme Vuur - Tieme Veenstra

**hurdfytsen:**
*De Harker út De Harkema - Pieter Weening
*De Liuw fan Dokkum en Grutte Pier - Piet Hoekstra 

**keatsen:**
*De Brand - Johannes Brandsma
*De Smid - Joh. Zijlstra
*It Kanon - Leistra
*Koek - Nanning Staalstra
*Mollo - Jaap de Jong
*Strontsje - Anne Broersma

**reedriden:**
*The Flyer Falko Zandstra
*De Spierde Spiker - Falko Zandstra
*De Bear fan De Lemmer - Rintsje Ritsma

**skûtsjesilen:**
*De Switter - Jelle Reijenga
*De Poep - Sytze Sijtema
*Turbo - Ulbe Zwaga jr.
1126

## Foarfallen
*Norbertus fan Xanten wurdt yn Spiers beneamd ta aartsbiskop fan Maagdenburg.
*Alfonso VII wurdt kroane ta kening fan Kastylje en León yn Spanje. 
## Berne

## Ferstoarn
* Urraca fan Kastylje:  keninginne fan Kastylje en Léon.
* 14 juny: Hugo I, Greve fan Troyes 
* 1 septimber - Swatawa fan Poalen, frou fan Kening Vratislav II (* foar 1050)
* 13 desimber: Hindrik de Swarte, Hartoch fan Beieren  (* 1075)
* hartoch Wilhelm IX fan Akwitaanje
1127

## Foarfallen
* Aardenburg krijt stedsrjochten.
* 2 maart -Karel de Goede, ( greve fan Flaanderen) wurdt yn de Sint Donaastsjerke fan Brugge fermoarde.
* 6 april - Brugge krijt fan Willem Clito stedsrjochten.

## Berne
* 18 oktober: Go-Shirakawa, keizer fan Japan († 1192) 
* Konstanze foarstinne fan Antiochje († 1163) 
* Boleslaw I fan Sileezje

## Ferstoarn
* 2 maart - Karel de Goede, greve fan Flaanderen
Blauhúster Dakkapel

De **Blauhúster Dakkapel** wie in Frysk dweilorkest út Snits.

## Histoarje

Begjin jierren santich besleat in achttal muzikanten út Snits om in wrâldrekôr 'blaasmuzyk spylje fanôf in dak' te fêstigjen. In geskikte lokaasje mei dak waard fûn yn it tichtbylizzende Blauhús. Op it âldereinhûs 'Teatskehûs' dêre waard op 24 juny 1972 in muzikaal wrâldrekôr fan trije oere en ien kertier non-stop blaasmuzyk fêstige, hoewol’t dit 'rekôr' nearne offisjeel registrearre stiet. It barren helle destiids de foarside fan de Ljouwerter Krante en joech de kapel har namme: de 'Blauhúster Dakkapel'.

De Blauhúster Dakkapel wie te sjen by it EK en WK reedriden yn it Thialfstadion op It Hearrenfean. Ek by SC It Hearrenfean waard troch it orkest sûnt de jierren tachtich steefêst by elke thúswedstryd it Frysk folksliet spile foarôfgeand oan de wedstryd. Dat wurdt noch altyd yn eare holden. By de optredens droech de kapel boerekilen makke fan de Fryske flagge. De fêste dirigint wie (al sûnt 1985) Kees van den Akker. De fêste arranzjeur wie (trompetter) Theo A. Brens.

Yn it seizoen 1990 - 1991 waard sc It Hearrenfean beskrobbe troch de KNVB dy’t it net op priis stelde dat de dwerchpoedel fan de Dakkapel los rûn op it fjild. It fjild wie net foar "fjouwerfuotters". Under de wedstryd sc Hearrenfean - FC Groningen kaam de Dakkapel mei in bûnte dieretún it fjild op. De dwerchpoedel waard yn in koai meinomd it fjild op, beselskippe troch in strúsfûgel en in hûn... mei trije poaten. Oan de stekken hong in spandoek mei de tekst: "leaver de drol fan in hûn, as de kak fan it bûn". En so barde it ek, de trijefuottige hûn lei yndie in drol op it fjild.

De groep hat optreden yn in oantal Europeeske lannen, mar ek yn de Karaïben (Sint-Marten) (Philipsburg), Kanada (Montreal, Ottawa, Toronto, Peterborough) en Japan (Tokio, Kurobe). Ek ferbettere de kapel yn 1986 it eigen 'wrâldrekôr', dat sûnttiid op 4 oeren stiet. It âldereinhûs Teatskehûs, op it dak dêr ’t it allegear begûn, is yn 2007 sloopt. Op 10 febrewaris 2007 naam de Blauhúster Dakkapel ôfskied fan 'Teatskehûs' mei in konsert fanôf it dak.

Op 1 juny 2011 waard bekendmakke dat de Blauhúster Dakkapel stoppe mei spyljen. Nei fjirtich jier hiene de mannen besletten om op 1 novimber 2012 in ein te meitsjen oan it bestean fan de kapel. It lêste Thialfoptreden wie op 25 maart 2012 en op snein 5 augustus waard foar de lêste kear op de Snitswike spile. Der is ein april 2012 noch wol in nije cd útkomd. In daverjend ludyk ôfslútfeest wie op 3 novimber 2012.

## Besetting Blauhúster Dakkapel
;Lyts koper
* 5 x trompet
;Grut koper
*3 x tromboane
*3 x eufoanium
*1 x sousafoan
;Slachwurk
*1 x toms / timbalen / effects
*1 x lytse tromme + bekkens
*1 x grutte tromme
;Entertaining
*1 x Fokko Dam mei de buordsjes

## Diskografy
* *CD Ouwe Jonges Krentebroad* (2012)
* *CD Myn sanseferia* (2005)
* *CD Gevulde koeken* (2003)
* *CD Feest- en Stadionhits* (2000)
* *CD Blauhúster Dakkapel* (1991)
* *LP De Blauhúster Dakkapel* (1981)
Marten van der Kooij

**Marten van der Kooij** (Hylpen, 1903 – dêre?, 19??) is in Fryske hurdrider út Hylpen.
 
Op 28 febrewaris wurdt de twadde Alvestêdetocht fan 1929 ferriden, op inisjatyf fan trije kafeehâlders út Ljouwert. It wurdt ek wol de Tolhúster Alvestêdetocht neamd, nei it kafee fan ien fan de inisjatyfnimmers. Kafee it Tolhûs wie begjin en ein fan dizze tocht. 48 Dielnimers soargen foar striid dy't like fûl wie as yn de offisjele tocht. De tocht waard wûn troch Marten van der Kooij út Hylpen, yn de tiid fan 10 oere en 32 minuten. Doarpsgenoet IJpe Smid út Hylpen kaam ien minút letter oan. Dizze tocht is ek de tocht dy't it lêst yn it jier ferriden is, de offisjele tocht fan 1986 komt net fierder as 26 febrewaris.
Anneke Douma

**Anneke Douma** (Moarre/Ljussens, 11 novimber 1944) is in Frysk sjongster.

## Karriêre
Anneke Douma waard as famke fan 14 jier al sjongster by ferskate orkesten út de omkriten, dy't optreden by brulloften en partijen. Sy waard ferneamd doe't hja frege waard foar it doe tige populêre orkest fan akkordeonist Pier Sambrink, "De Sambrinco's". Hja giene dêrmei it hiele lân troch. Anneke wie doe al nei Ljouwert ferhuze.

Har earste solosingle wie in joadelliet, "De Joadelskoalle" dat se makke ûnder de namme "Anneke Duma" om't in platebaas de namme Douma te Frysk fûn.
 
Nei in lange tarieding waard de kryst-CD "As in Stjer" opnommen mei nije muzikanten. It album hie meast orizjinele stikken, ûnder oaren in duet mei minister Annemarie Jorritsma en in duet mei Piter Wilkens, dy’t ek in stikmannich ferskes skreau. 

Rillegau grypte se werom op har ‘roots’: Fryslân. Frysktalich materiaal betsjut yn har gefal faak dat se teksten en muzyk bringt fan de yn 1993 te jong ferstoarne tekstdichter Anne van der Mark fan Koatstertille.
Se komt no al wer in jiermannich foar it fuotljocht mei in Frysk repertoire, fan bekende, smûke, âlde en nije lietsjes. "Elk optreden is eins in thúswedstryd en wurdt grif in feest", seit se sels. Swiet & Bjuster begeliedt har geregeld.

Nei har hit *[['t Woanskip]]* brocht sy july 1996 har cd-album *Op Aventoer* út, mei ûnder oaren in útfiering fan "It Frysk Folksliet". De belangstelling fan publyk, parse en insiders sloech alles. Inkele jierren letter drige te betiid in ein te kommen oan har muzikale karriêre. De stimbannen woenen net mear en Anneke Douma moast ûnder it mes. Sjonge koe se noch wol, al wie it berik fan har stimme wol beheind. Se naam doe wol it beslút om it kalmer oan te dwaan.
By de Alvestêdetocht fan jannewaris 1997 krige Anneke Douma ek lanlike bekendheid mei it nûmer "Bonkefeart", in soarte fan "Alvestêdeliet", en Anneke krige de namme "Keninginne fan it Fryske liet".
Anneke treedt ek op mei har dochter Agnes Sambrink.

Yn desimber 2021 makke Douma bekend dat se ophâldt mei optreden en sjongen. It wie in dreech beslút foar har en se hat der in pear jier oer neitocht.

## Diskografy Anneke Douma
Mini-cd's:
* "Falko Zandstra" (?) tegearre mei De Kluners
* "De Woanark" 
* "Krystfeest yn't buertsje" (1997) tegearre mei Annemarie Joritsma)
* "Bonkefeart" (1997)
Cd's:
* "Moai sûnder wjergea" (199?)
* "Sjongt... 15 âlde en nije Fryske hits" (199?)
* "Sin en wille" (199?)
* "Op Aventoer" (1996)
* "As een stjer" (1997)
* " 't Woanskip" (200?)
* "Sjongt" (200?)
* "In libben fol muzyk" (2016)
Cd’s mei oaren:
* "Frysk hit festival 1" (?)
* "Frysk hit festival 2" ( ?)
* "Toppers ut Fryslan, diel 2" (?)
* "Otter in Noot" (1993) mei Aqua Lutra
* "Toppers ut Fryslân 2" (1994)
* "Nederlandstalige top 100" ( ?)
* "Elfstedentocht Hits" (199?)
* "De Nederlandstalige top 100 allertijden" (1997)
* "Trochstrings & Ko" (?)
* "De hits fan Radio Yllegaal" (?) mei Omrop Fryslân
* "Frysk stjerrejûn" (2001)
* "Ald & nij, diel 1" (2001)
* "Ald & nij, diel 2" (2001)

## Keppeling om utens
* [Anneke Douma op [Facebook]]
1128

## Foarfallen
* 29 juny: Konrad III wurd as Lombardyske kening fan Itaalje kroand
* 27 july - Brugge krijt stedsrjochten fan de nije Greve fan Flaanderen: Diederik fan de Elzas, as dank foar de stipe by syn machtsoername.
* Mei Khun Chuang komt der in agressyf hearsker op 'e troan fan Sawa. (wierskynlike datum).
* Alfons I fan Portugal wint fan syn mem en krijt de hearskippij oer Portugal.

## Berne
* Floris III, Greve fan Hollân (r. 1157 - 1190)

## Ferstoarn
* 28 july - Willem Clito of Willem fan Normandje, greve fan Flaanderen.
Sietze de Groot

**Sietze de Groot** (Weidum, 17 maaie 1917 - dêre, 19 desimber 1983) wie in Fryske hurdrider.

## Achtste Alvestêdetocht
Sietze de Groot wûn de Alvestêdetocht fan 22 jannewaris 1942. Der waard ûnder goede omstannichheden riden, mar einige dochs ferkeard. Yn 't tsjuster ried it peloton earst rjochting Snits en doe nei de marren, dêr't it finaal mis gie. Hiele kloften ferdwaalden op de ûnôfsjenbere iisflakten en party favoriten waarden sa útskeakele. Sietze de Groot, in prima koartebaanrider en slachtersfeint fan Weidum, koe it paad wol. Tegearre mei Dirk de Jong fan Huzum en Jan van der Bij út it Noardhollânske Julianadorp liet hy de hiele kliber efter him en wûn op 't lêst troch syn rappe einsprint. Yn Ljouwert ried hy yn de lêste twa hûndert meter De Jong noch op 9 sekonden en Van der Bij op tsien tellen. 

It slachtersfakbûn wie sa optein oer dit súkses, dat hja harren lid in telegram stjoerden mei de tekst: "Dêr sille de fegetariërs fan opsjen!" 

Mar doe't de Nederlânske Feriening foar Befoardering fan it Hurdriden op redens (NVBHS) by't simmer syn bêste rider huldigje woe, mocht hy wol it boek 'Mysterieuze krachten in de sport' fan Joris van der Berg yn ûntfangst nimme, mar net de beker, dy't jierliks útrikt waard. 
Oarsaak: der wie in ûndersyk west nei de profstatus fan Sietze, dy't ommers om jildprizen op de koarte baan riden hie. Letter krige Sietze de beker dochs noch.

## Keppeling om utens
* Webstee oer de Alvestêdetocht
Jan W. van der Hoorn

**Johannes Wilhelmus (Jan) van der Hoorn** (Ter Aar, 1923 – dêre, 5 april 2017) wie in Alvestêderider út Ter Aar dy't yn 1947 de offisjele winner waard fan de tocht. Oan de wedstriid dienen 277 dielnimmers mei dêr't 39 fan it folbrochten.

Jan van der Hoorn ried op 8 febrewaris 1947 mei yn de Alvestêdetocht. It wie syn  syn earste Alvestêdetocht, dêrom fûn er it al moai at er de tocht útride koe. Hy ried mei de foarsten mei mar  tocht noait dat er sels ek wolris winne koe. It iis wie net bêst en der stie boppedat in straffe wyn. Van der Hoorn kaam as fiifde oan, nei in tocht fan 10 oere en 36 minuten. Der kamen lykwols in soad klachten binnen oer riders dy't yn oertreding west hawwe soenen. It gie dan faak oer "oplizzen": frisse riders hâlden dan de wedstrydriders út ’e wyn. Guon riders wienen sels yn in auto meiriden. Op ’t lêst waard Van der Hoorn ta winner útroppen.

## Sjoch ek
* Jan J. van der Hoorn, neef en diskwalifisearre as winner fan 'e Alvestêdetocht 1956.
Stasjon Deinum

**Stasjon Deinum** is in spoarstasjon oan it spoar fan Harns nei Ljouwert. It stasjon waard iepene op 27 oktober 1863. It stasjonsgebou út 1870 waard yn 1973 sloopt en ferfongen troch in abry.

## Ferbinings
Riden troch Arriva:
*Twa kear yn 'e oere in stoptrein Stasjon Ljouwert
*Twa kear yn 'e oere in stoptrein Dronryp - Frjentsjer - Harns - Harns Haven.

## Keppeling om utens
*Stasjon Deinum op Stationsweb.
Stasjon Dronryp

**Stasjon Dronryp**, lokaal bekend as **Stasjon Hatsum**, is in stasjon yn 'e buorskip Hatsum, ûnder Dronryp, oan it spoar fan Harns nei Ljouwert. It stasjon waard iepene op 27 oktober 1863. Fuort njonken it stasjon stiet it restaurant *[[Op Hatsum]]*.

## Gebou

It oarspronklike spoarweistasjon fan Dronryp wie in standertstasjon fan de Steatsspoarwegen, in stasjon fan it type SS fiifde Klasse, boud yn de jierren sechtich fan de 19e iuw, en wie ien fan de achtentritich stasjons dy 't ea yn dizze klasse boud wie. It gebou wie ûntwurpen troch de arsjitekt Karel Hendrik van Brederode It stasjon wie sûnt de iepening meardere kearen ferboud. Yn 1868 waard der oan de  linkerkant in fleugel oanboud, yn 1899 kaam der oan de rjochterkant in selde fleugel 1915  krige it middenpart der in ferdjipping by.

It stasjonsgebou waard yn 1973 ôfbrútsen, yn 1975 kaam der yn lyts gebouke dat omskreaun wurde kin as in ferlytse ferzje fan Standerttype Velsen-Zeeweg as loket foar treinkaartsjes en fan wêr út de oergong waard betsjinne, dit gebouke waard yn 1995 ôfbrútsen.

## Treinferbinings
Stasjon Frjentsjer

**Stasjon Frjentsjer** is in spoarstasjon oan it spoar fan Harns nei Ljouwert. It stasjon waard iepene op 27 oktober 1863. It âlde stasjonsgebou stie der fan 1863 oant 1974, doe't it ferfongen waard troch de hjoeddeiske wachtromte. 

Frjentsjer hie yn it ferline noch in stasjon, Stasjon Frjentsjer Halte, fan de NFLS.

## Ferbinings
*Twa kear yn 'e oere in stoptrein Dronryp - Deinum - Ljouwert.
*Twa kear yn 'e oere in stoptrein Harns - Harns Haven.

## âlde ôfbylden

Ofbyld:HUA-161576-Gezicht op het station Franeker van de Staatsspoorwegen te Franeker.jpg|Stasjon Frjentsjer om 1915 hinne.
Ofbyld:Stasjon Frjentsjer om 1925.jpg|Stasjon Frjentsjer om 1925 hinne.
Ofbyld:HUA-150305-Gezicht op het NS station Franeker te Franeker kort voor de afbraak.jpg|Stasjon Frjentsjer (1971)
Ofbyld:HUA-165669-Interieur van het N.S.-station Franeker te Franeker- plaatskaartenkantoor.jpg|Ynterieur fan stasjon Frjentsjer - plakkkartekantoar (1971)
Ofbyld:HUA-153090-Gezicht op het perron en de fietsenstalling van het NS station Franeker te Franker.jpg|Stasjon Frjentsjer (1975)
Ofbyld:Station Franeker 02.JPG|Stasjon Frjentsjer (2007)
De Feanster

**De Feanster** is in streekkrante dy't wykliks ferskynt yn Surhústerfean en omkriten.

De krante is yn 1932 opsetten troch de eardere Feanster Printerij Kuipers, dy't twa m’n generaasjes lang útjouwer fan De Feanster west hat. Bekende eardere redakteuren fan De Feanster binne de skriuwer Joop Boomsma en CDA politikus Joop Atsma.

De Feanster is tsjintwurdich ûnderdiel fan Utjouwerij Hoekstra yn Emmeloord en wurdt yn 'e merk setten as nijs- en advertinsjekrante foar Achtkarspelen en Gruttegast. Yn dat gebiet wurdt De Feanster hûs-oan-hûs ferspraat. Sûnt 2005 ferskynt De Feanster ek digitaal.

## Ferwizing
*De Feanster on-line
1130

## Foarfallen
* Rogier II lit him ta kening fan Sisylje kroane.
* Magnus IV (Magnus de Bline) en Harald IV (Harald Gille) wurde kroane ta kening fan Noarwegen. Begjin fan de boargeroarloch yn Noarwegen (oant 1240).

## Berne
* De Sineekse gelearde Zhu Xi 
* Baldwin III fan Jeruzalem (* 1162 )

## Ferstoarn
* 13 febrewaris - Paus Honorius II (paus fan 1124 oant 1130 )
* 26 maart - kening Sigurd I fan Noarwegen
* 1 oktober - Meginher fan Fianden, aartsbiskop fan Trier
* Theresia fan Kastylje, grevinne, reginte en keninginne fan Portugal (* 1080 )
Stasjon Bûtenpost

**Stasjon Bûtenpost** (**Bp**) is it stasjon fan it plak Bûtenpost, dat bestiet sûnt 1866. It stasjonsgebou út 1864 waaard yn 1973 sloopt en ferfongen troch it hjoeddeistige gebou, ûntwurpen troch yr. Cees Douma.

It leit oan it spoar fan Ljouwert nei Grins en wurdt betsjinne troch Arriva. 

Bûtenpost is de ienige stop fan de ien kear yn 't oere ridende flugge trein tusken Ljouwert en Grins. Dêrby stoppet er twa kear yn 't oere in stoptrein tusken Ljouwert en Grins.

Simmerdeis, fan maaie oant septimber, ride der freeds en sneons twa treinen deis tusken Lier yn East-Fryslân en Harns. Dy saneamde *Inselzuge* (eilântreinen) binne benammen ornearre foar Dútske toeristen en reizgje makliker nei de Waadeilannen Flylân en Skylge. Dy *Inselzuge* binne troch Arriva yn syn tsjinstregeling opnommen, nei't dy út de tsjinstregeling helle waarden omreden de spoarfernijing op it Dútske trajekt Bad Nijeskâns - Lier. 

## Treintsjinsten

Sjoch foar it meast aktuele tsjinstroaster op de side fan Arriva.
1129

## Foarfallen
* jannewaris: Bernard fan Clairvaux ropt it Konsylje fan Troyes byinoar. De Timpeliers krije grutte macht fan de paus en wurde de machtigste organisaasje fan midsiuwsk Jeropa

## Berne
* Balwyn III fan Flaanderen, kening fan Jeruzalim († 1163)
* Elisabeth fan Schönau, hillige
## Ferstoarn
* Willem I fan Lúksemboarch), greve fan Lúksemboarch
* 8 maart - Gerard I fan Gelre (Gerhard fan Wassenberg), earste greve fan Gelre.
* 24 july - Shirakawa, keizer fan Japan (r. 1086 - 1129)
1131

## Foarfallen

## Berne
* kening Waldemar I fan Denemark († 1182 ) 

## Ferstoarn
* 1 maart kening Stephen II fan Hongarije (* 1101 ) 
* kening Boudewijn II fan Jeruzalem 
* 21 augustus - Balduin II, kening fan Jeruzalem, greve fan Edessa